A Dance with Dragons
În ciuda speranței inițiale că "Dansul dragonilor" avea să fie publicată imediat după "Festinul ciorilor", scrierea și revizuirea celei de-a cincea cărți s-a dovedit mult mai dificilă decât se anticipase. Pe 1 ianuarie 2008, Martin a scris pe site-ul său că speră să publice cartea până în toamna lui 2008, dar acest lucru a rămas la stadiul de speranță. Până în ianuarie 2011, autorul nu a mai dat niciun fel de detalii pe site. Martin mai anunțase în trecut pe blogul său termene de finalizare ale altor opere, iar în ultimii ani a anunțat și începerea unor noi proiecte, ceea ce i-a determinat pe unii fani să se întrebe dacă nu cumva și-a pierdut interesul pentru "Cântec de gheață și foc". Martin a răspuns că nu este așa și a afirmat că va continua lucrul în ritmul său, împreună cu lucrul la celelalte proiecte, pentru a fi sigur că ele vor fi pe cât de bune le poate face. De atunci, el a mai dat detalii despre progresul realizat pe LiveJournal. Pe 11 octombrie 2010, editorul Anne Groell a confirmat că Martin mai are de terminat cinci capitole din "Dansul dragonilor", capitole care deja sunt parțial scrise. De asemenea, și-a exprimat speranța că mansucrisul va fi gata până de Craciun. Acest lucru nu s-a întâmplat, romanul fiind publicat in iulie 2011.